**Քլեյթոն Ռիս Լյուիս** (անգլ.՝ Clayton Rhys Lewis,փետրվարի 12, 1997(1997-02-12), Վելինգտոն, Նոր Զելանդիա), նորզելանդիացի ֆուտբոլիստ, «Օքլենդ Սիթի» ակումբի և Նոր Զելանդիայի ֆուտբոլի ազգային հավաքականի կիսապաշտպան։

Ակումբային կարիերա
------------------

Քլեյթոնը կարիերան սկսել է «Թիմ Վելինգտոն» ակումբում, սակայն ակումբի կազմում պրոֆեսիոնալ մակարդակում այդպես էլ նորամուտ չի ունեցել։ 2014 թվականի ամռանը Լյուիսը տեղափոխվել է «ՍԿ Ուոնդերերս» ակումբ։ Նոյեմբերի 22-ին «Ուաիկատո Համիլտոն» ակումբի դեմ խաղում նա նորամուտ է ունեցել Նոր Զելանդիայի առաջնությունում։ 2015 թվականի հունվարի 17-ին «Ոայտակարե Յունայթեդ» ակումբի դեմ խաղում Քլեյթոնը խփել է իր առաջին գոլը «ՍԿ Ուոնդերերս» ակումբի կազմում։

2015 թվականի ամռանը Լյուիսը տեղափոխվել է «Օքլենդ Սիթի» ակումբ։ Նոյեմբերի 22-ին «Վելինգտոն Ֆենիքս» ակումբի փոխարինողների դեմ մրցախաղում նորամուտ է ունեցել նոր թիմի կազմում։ Նույն մրցախաղում Քլեյթոնը խփել է իր առաջին գոլը «Օքլենդ Սիթի» ակումբի կազմում։ 2015 և 2016 թվականներին Լյուիսը մասնակցել է աշխարհի ակումբային առաջնությանը։

Միջազգային կարիերա
------------------

2013 թվականի Նոր Զելանդիայի պատանեկան հավաքականի կազմում Լյուիսը մասնակցել է Արաբական Միացյալ Էմիրություններում կայացած աշխարհի պատանեկան առաջնությանը։ Մրցախաղում եղել է պահեստային և դաշտ դուրս չի եկել։

2015 թվականի մարտի 31-ին Հարավային Կորեայի ֆուտբոլի ազգային հավաքականի դեմ ընկերական խաղում Լյուիսը նորամուտ է ունեցել Նոր Զելանդիայի ֆուտբոլի ազգային հավաքականի կազմում։

2015 թվականին Քլեյթոնը Նոր Զելանդիայի երիտասարդական հավաքականի կազմում մասնակցել է աշխարհի տնային երիտասարդական առաջնությանը։ Մրցախաղում նա խաղացել է Ուկրաինայի, ԱՄՆ-ի և Մյանմայի երիտասարդական հավաքականների դեմ խաղերում։ Մյանմայի դեմ խաղում Լյուիսը խփել է գոլ։

2017 թվականի Նոր Զելանդիայի երիտասարդական հավաքականի կազմում Քլեյթոնը մասնակցել է Հարավային Կորեայում կայացած աշխարհի երիտասարդական առաջնությանը։ Մրցախաղում նա խաղացել է Վիետնամի և Հոնդուրասի թիմերի դեմ խաղերում։

2017 թվականին Լյուիսը մասնակցել է Ռուսաստանում կայացած ՖԻՖԱ Կոնֆեդերացիաների գավաթում։ Մրցախաղում նա խաղացել է Մեքսիկայի ֆուտբոլի ազգային հավաքականի և Պորտուգալիայի ֆուտբոլի ազգային հավաքականի դեմ մրցախաղերում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967.
3. ↑  «ВаиБОБ VS. СК Уондерерс 0:3» (անգլերեն). soccerway.com. 2014 թ․ նոյեմբերի 22.
4. ↑  «СК Уондерерс VS. Уайтакере Юнайтед 2:0» (անգլերեն). soccerway.com. 2015 թ․ հունվարի 17.
5. ↑  «Веллингтон Феникс Рез. VS. Окленд Сити 1:3» (անգլերեն). soccerway.com. 2015 թ․ նոյեմբերի 22.
6. ↑  «Южная Корея VS. Новая Зеландия 1:0» (անգլերեն). soccerway.com. 2015 թ․ մարտի 31.
7. ↑  «Новая Зеландия (до 20) VS. Украина (до 20) 0:0» (անգլերեն). soccerway.com. 2014 թ․ մայիսի 30.
8. ↑  «Новая Зеландия (до 20) VS. США (до 20) 0:4» (անգլերեն). soccerway.com. 2014 թ․ հունիսի 2.
9. ↑  «Мьянма (до 20) VS. Новая Зеландия (до 20) 1:5» (անգլերեն). soccerway.com. 2014 թ․ հունիսի 5.
10. ↑  «Вьетнам (до 20) VS. Новая Зеландия (до 20) 0:0» (անգլերեն). soccerway.com. 2017 թ․ մայիսի 22.
11. ↑  «Новая Зеландия (до 20) VS. Гондурас (до 20) 3:1» (անգլերեն). soccerway.com. 2017 թ․ մայիսի 25.
12. ↑  «Мексика VS. Новая Зеландия 2:1» (անգլերեն). soccerway.com. 2017 թ․ հունիսի 21.
13. ↑  «Новая Зеландия VS. Португалия 0:4» (անգլերեն). soccerway.com. 2017 թ․ հունիսի 24.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · National Football Teams.com · Soccerway · Transfermarkt (խաղացող) · Նոր Զելանդիայի օլիմպիական կոմիտե · ՖԻՖԱ |

 |